ai4bharat/Pralekha huggingface dataset:
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
దేశంలో ఎవియన్ ఇన్ఫ్లుయెంజా పరిస్థితిపై కంట్రోల్ రూమ్ ఏర్పాటు
కొన్ని రాష్ట్రాల్లో వలస పక్షులు, కాకులు, పౌల్ట్రీ పక్షుల్లో ఎవియన్ ఇన్ఫ్లుయెంజా బయటపడిన నేపథ్యంలో, ఈ పరిస్థితిపై కేంద్ర ప్రభుత్వం కంట్రోల్ రూమ్ను ఏర్పాటు చేసింది. పశు సంవర్దక శాఖ నేతృత్వంలో, దిల్లీ కృషిభవన్లోని రూమ్ నం.190-ఎ లో దీనిని ఏర్పాటు చేశారు. "యాక్షన్ ప్లాన్ ఆన్ ప్రిపేర్డ్నెస్, కంట్రోల్, కంటైన్మెంట్ ఆఫ్ ఎవియన్ ఇన్ఫ్లుయెంజా-2015"లో సూచించిన విధంగా, వ్యాప్తి నిర్వహణ, వ్యాధి నియంత్రణపై రాష్ట్ర ప్రభుత్వాలతో వ్యూహాలు పంచుకోవడానికి, సాయం అందించడానికి ఈ కంట్రోల్ రూమ్ తోడ్పడుతుంది.
ఎవియన్ ఇన్ఫ్లుయెంజా , శతాబ్దాలుగా ప్రపంచాన్ని పీడిస్తోంది. గత శతాబ్దంలో నాలుగుసార్లు భీకరంగా విరుచుకుపడింది. 2006లో, భారత్లో దీని ప్రభావం తీవ్రంగా కనిపించింది. ఇది జంతు సంబంధ వ్యాధి అయినప్పటికీ, మనదేశంలో మనుషులకు ఇంకా వ్యాప్తి చెందలేదు. కలుషిత పౌల్ట్రీ ఉత్పత్తుల వినియోగం ద్వారా ఈ వైరస్ మనుషులకు సోకుతుందనడానికి ప్రత్యక్ష రుజువులు లేవు. జీవ భద్రత సూత్రాలు, వ్యక్తిగత & పరిసరాల పరిశుభ్రత, వంట & శుద్ధి ప్రమాణాలను పాటించడం వంటి నిర్వహణ పద్ధతులు ఏఐ వైరస్ వ్యాప్తి నిరోధానికి సమర్థవంత సాధనాలు.
సెప్టెంబర్-అక్టోబర్ నుంచి ఫిబ్రవరి-మార్చి మధ్య వలస వస్తున్న పక్షుల వలనే మనదేశంలో ఎవియన్ ఇన్ఫ్లుయెంజా ప్రధానంగా వ్యాప్తి చెందుతోంది. మానవ పద్ధతుల ద్వారా  వ్యాపిస్తోందన్న అంశాన్ని కూడా కొట్టిపారేయలేము.
హోం మంత్రిత్వ శాఖ
భారత దేశ ఏకీకరణ లో పటేల్ పాత్ర కీలకం: కేంద్ర హోం శాఖ మంత్రి అమిత్ షా ఐపిఎస్ ప్రొబేషనర్స్ పాసింగ్ ఔట్ పెరేడ్ లో ముఖ్య అతిథిగా పాల్గొన్న కేంద్ర మంత్రి
హైదరాబాదు లోని సర్దార్ వల్లభ్ భాయ్ పటేల్ జాతీయ పోలీస్ అకాడమీలో 70వ బ్యాచ్ ఐపిఎస్ ప్రొబేషనర్స్ పాసింగ్ ఔట్ పరేడ్ కార్యక్రమానికి ముఖ్య అతిథిగా కేంద్ర హోం శాఖ మంత్రి అమిత్ షా హాజరయ్యారు. ఈ కార్యక్రమంలో తెలంగాణ రాష్ట్ర గవర్నర్ నరసింహన్, కేంద్ర హోం శాఖ సహాయ మంత్రి కిషన్ రెడ్డి, రాష్ట్ర హోం మంత్రి మహమూద్ అలీ లు పాల్గొన్నారు.
ఈ వేడుకలో హోం మంత్రి ప్రొబేషనర్స్ కవాతును పరిశీలించి, ఉత్తమ పనితీరు కనబరిచిన ప్రొబెషనర్లకు బహుమతి ప్రదానం చేశారు, మొత్తం 103 మంది అధికారులలో 15 మంది మహిళా అధికారులు, 6 గురు రాయల్ భూటాన్ పోలీసులు మరియు 5 గురు నేపాల్ పోలీస్ సర్వీస్ అధికారులు ఉన్నారు. ప్రొబెషనరీ అధికారులందరినీ, ముఖ్యంగా మహిళా అధికారులను శ్రీ షా అభినందించారు.
యువ అధికారులు అత్యంత అంకిత భావంతో దేశానికి సేవ చేయడం ద్వారా భారతీయ పోలీసు సేవ యొక్క విశిష్ట సంప్రదాయంలో భాగస్వాములవుతారని ఆశాభావం వ్యక్తం చేశారు.
ఇక హైదరాబాద్ సంస్థానంను భారత్ లోకి విలీనం చేసేందుకు తొలి హోం మంత్రి సర్దార్ వల్లభ్ భాయ్ పటేల్ ఎంతో కష్టపడ్డారని గుర్తు చేశారు అమిత్ షా. భారత్ లోకి ఎన్నో సంస్థానాలను విలీనం చేసేందుకు పటేల్ కష్టపడ్డారని చెప్పారు. ఎప్పటి నుంచో సమస్యగా మారిన జమ్ము, కశ్మీర్ కు శ్రీ నరేంద్ర మోదీ సర్కార్ విముక్తి కల్పించిందని అమిత్ షా గుర్తు చేశారు. ఆర్టికల్ 370 రద్దు చేసి అక్కడి అభివృద్ధికి తమ ప్రభుత్వం బాటలు వేస్తోందని చెప్పారు. హైదరాబాద్ సంస్థానాన్ని భారత్ లో విలీనం కోసం సర్దార్ వల్లభ్ భాయ్ పటేల్ ఎంతో కృషి చేశారని తెలిపారు. స్వదేశీ సంస్థానాల విలీనం కోసం పటేల్ చేసిన కృషి ఎప్పటికీ మరచిపోలేనిదన్న అమిత్ షా.. పోలీస్ సేవలు ఎక్కడ ఉంటే అక్కడ సర్ధార్ పటేల్ ఉంటారన్నారు.
అనంతరం మంత్రి మాట్లాడుతూ.. సర్దార్ పటేల్ సివిల్ సర్వీసుల రూపకల్పన లో కీలక పాత్ర పోషించారనీ, వారు సమాజంలోని పేదవారి అభ్యున్నతికి పాటుపడాలని అభిలషించేవారని శ్రీ షా పేర్కొన్నారు. ఐపిఎస్ సాధించడంతోనే ఆశయం నెరవేరినట్లు కాదని, నిజాయితీగా పని చేసి దేశాభివృద్ధికి కృషి చేయాలని కోరారు. హైదరాబాద్ సంస్థానాన్ని భారత్ లో విలీనం చేసేందుకు సర్దార్ వల్లభ్ భాయ్ పటేల్ ఎంతో కృషి చేశారని గుర్తు చేశారు. ఆర్టికల్ 370 రద్దుతో పటేల్ ఆశయం నెరవేరిందన్నారు. లక్ష్య సాధన ఐపిఎస్ లో చేరడంతో పూర్తి కాలేదని, భవిష్యత్తులో ఎన్నో సవాళ్లను ఎదుర్కోవాలని చెప్పారు. దేశ రక్షణ కోసం ఎంతో మంది పోలీసులు ప్రాణాలు ఇచ్చారని, వారి త్యాగాలను మరచిపోరాదని శ్రీ షా అన్నారు.
రాజకీయ నాయకులు కేవలం ఐదేళ్లు మాత్రమే అధికారంలో ఉంటారని, అదే పోలీసులు దాదాపు 30 ఏళ్ల పాటు సర్వీసులో ఉంటారని శ్రీ అమిత్ షా అన్నారు. ఐపిఎస్ అధికారులు నిజాయితీతో పని చేసి దేశాభివృద్ధికి కృషి చేయాలని కోరారు. ఇక పేదరికంలో మగ్గుతున్న ప్రజలకు సేవచేసి, వారిని వృద్ధిలోకి తీసుకురావాలన్నారు. పేద ప్రజల తరపున నిలిచి వారికి న్యాయం జరిగేలా చర్యలు తీసుకోవాలని అమిత్ షా పిలుపునిచ్చారు. మనసు చెప్పినట్లుగా నడుచుకోవాలని చెప్పిన అమిత్ షా, ఎక్కడైనా కానీ రాజ్యాంగ స్ఫూర్తి దెబ్బతినకుండా వ్యవహరించాలని చెప్పారు.
పేదరికంలో మగ్గుతున్న కోట్లాది ప్రజలకు సేవ చేసి వారిని వృద్ధిలోకి తీసుకురావాలన్నారు. భారతమాత కోసం ఇప్పటికే ఎంతో మంది ప్రాణత్యాగం చేశారు. పోస్టింగ్ ఎక్కడ ఇచ్చినా అందరితో సమన్వయం చేసుకుంటూ మంచి పలితాలు సాధించాలని సూచించారు. మోదీ స్మార్ట్ పోలీస్ మంత్రాన్ని దృష్టిలో పెట్టుకుని ముందుకెళ్లాలని కొత్త ఐపిఎస్ అధికారుల కు హోం మంత్రి శ్రీ అమిత్ షా సూచించారు.
భారీ పరిశ్రమల మంత్రిత్వ శాఖ
ప్రతిష్ఠాత్మక వారోత్సవం సందర్భంగా 10 జనవరి నుంచి 16 జనవరి 2022 వరకు ఆజాదీ కా అమృత్ మహోత్సవ్ జరుపుకోనున్న భారీ పరిశ్రమల మంత్రిత్వ శాఖ
6 బృహత్తర కార్యక్రమాల నిర్వహణకు ప్రణాళిక; యాక్షన్స్ @75, అచీవ్మెంట్స్ @75, ఐడియాస్@75, రిసాల్వ్@75, స్వాతంత్య్ర పోరాటం
కార్యక్రమాలలో భాగంగా నూతన ఉత్పత్తుల ఆవిష్కరణ, సాంకేతిక ప్రదర్శనలు, యంత్ర సంబంధ ఎగ్జిబిషన్లు, సెమినార్లు, వెబినార్లు, నిపుణుల ఉపన్యాసాలు, యోగ, ధ్యాన సెషన్లు
భారత దేశ ప్రజల ఘన చరిత్ర, సంస్కృతి, విజయాలను, 75 సంవత్సరాల ప్రగతిశీల భారతదేశాన్ని స్మరించుకునేందుకు భారత ప్రభుత్వం చేపట్టిన చొరవ ఆజాదీ కా అమృత్ మహోత్సవ్. ఈ చొరవలో భాగంగా, భారీ పరిశ్రమల మంత్రిత్వ శాఖ ఆజాదీ కా అమృత్ మహోత్సవ్ ప్రతిష్ఠాత్మక వారోత్సవాలను జనవరి 10 నుంచి 16, 2022 వరకు జరుపుకోనుంది.
వృద్ధిని వేగవంతం చేసి, ఉద్యోగ కల్పనను సృష్టించే ఉత్పాదక వస్తువుల రంగం, ఆటోమోటివ్ సహా మొత్తం హరిత, సాంకేతికతో నడిచే, అంతర్జాతీయ స్థాయిలో పోటీపడగల ఉత్పత్తిరంగాన్ని అభివృద్ధి చేయడంపై భారీ పరిశ్రమల మంత్రిత్వ శాఖ దృష్టి కేంద్రీకరించింది.
ఈ ప్రతిష్ఠాత్మక వారోత్సవం సందర్భంగా హైదరాబాద్, పూణె, ఝాన్సీ, భోపాల్, బెంగళూరు, హరిద్వార్ సహా దేశవ్యాప్తంగా తన సిపిఎస్ఇలు, స్వయంప్రతిపత్తిగలిగిన సంస్థల సమన్వయంతో భారీ పరిశ్రమల మంత్రిత్వ శాఖ ఆజాదీ కా అమృత్ మహోత్సవ్ వేడుకల సందర్భంగా పలు కార్యక్రమాల నిర్వహణకు ప్రణాళికను రూపొందించింది. ఈ కార్యక్రమాలు పూణెలోని ఆటోమేటివ్ రీసెర్చ అసోసియేషన్ ఆఫ్ ఇండియా , ఆండ్రూ యూల్ & కంపెనీ లిమిటెడ్ , భారత్ హెవీ ఎలక్ట్రికల్స్ లిమిటెడ్ , బ్రెతవైట్ బర్న్& జెస్సోప్ కనస్ట్రక్షన్ కంపెనీ లిమిటెడ్ , కోల్కతా, బ్రిడ్జ్ అండ్ రూఫ్ లిమిటెడ్ , కోల్కతా, సిమెంట్ కార్పొరేషన్ ఆఫ్ ఇండియా లిమిటెడ్ , సెంట్రల్ మాన్యుఫాక్చరింగ్ ఇనిస్టిట్యూట్ ఆఫ్ ఇండియా , బెంగళూరు, ఇంజినీరింగ్ ప్రాజెక్ట్స్  లిమిటెడ్ , ఫ్లూయిడ్ కంట్రోల్ రీసెర్చ్ ఇనిస్టిట్యూట్ , పాలక్కడ్, హిందుస్తాన్ మెషీన్ టూల్స్ లిమిటెడ్ , హిందుస్తాన్ సాల్ట్స్ లిమిటెడ్ / సంబార్ సాల్ట్స్ లిమిటెడ్ , తదితర ప్రాంతాలలో ఈ కార్యక్రమాలు జరుగనున్నాయి.
దృష్టి యాక్షన్@ 75, ఐడియాస్@75, రిసాల్వ్@75, ఆవిష్కరణ, ఉత్పత్తి శ్రేష్ఠత, ఆత్మనిర్భర్ భారత్, పర్యావరణ & సుస్థిరత, స్వచ్ఛ భారత్, స్వాస్థ భారత్లలో పోరాటం, స్వాతంత్య్ర పోరాటంలో గుర్తింపు రాని వీరులు, అన్న ఇతివృత్తాలపై ఉండనుంది. ఈ కార్యక్రమంలో భాగంగా నూతన ఉత్పత్తుల ఆవిష్కరణ, సాంకేతిక ప్రదర్శనలు, యంత్ర సంబంధ ఎగ్జిబిషన్లు, సెమినార్లు, వెబినార్లు, నిపుణుల ఉపన్యాసాలు, యోగ, ధ్యాన సెషన్లు, ఆరోగ్య శిబిరాలు, పారిశుద్ధ్య డ్రైవ్లు, స్వాతంత్య్రపోరాటం, ఉద్యమం తదితరాలపై పోటీలు జరుగనున్నాయి.
వారంరోజుల పాటు సాగే వేడుకలలో కార్యక్రమాలు, కార్యకలాపాలలో మొత్తం ప్రభుత్వ వైఖరి, ప్రజల భాగస్వామ్యం లేదా జన్భాగీదారీపై దృష్టి అధికంగా ఉండనుంది. ఈ కార్యక్రమాలు, కార్యకలాపాల సందర్భంగా కోవిడ్-19కు ప్రోటోకాళ్ళకు అనుగుణమైన సామాజిక దూరం, పరిశుద్ధత పాటించేలా చూడాలని ఉత్తర్వులను జారీ చేశారు. ఈ కార్యక్రమాలను/ కార్యకలాపాలను నిర్వహించేందుకు ఇన్ఫర్మేషన్ టెక్నాలజీ దృశ్య మాధ్యమాలను ఉపయోగించడంపై దృష్టి పెడుతున్నారు.
విద్యుత్తు మంత్రిత్వ శాఖ
ప్లాంట్ల ప్రాంగణాల్లో ఉత్పత్తి విభాగం ఏర్పాటుకు విద్యుత్ ఆధారిత పరిశ్రమల నుంచి ఆసక్తి వ్యక్తీకరణలను ఆహ్వానించిన ఎన్టీపీసీ
సరఫరాకు సిద్ధంగా ఉన్న విద్యుత్, నీరు, అనుసంధానత వంటి సదుపాయాలతో, విద్యుత్ ప్లాంట్లలో పారిశ్రామిక పార్కులను సృష్టించడానికి ఈ చర్య వీలు కల్పిస్తుంది
'భారత్లో తయారీ'కి ప్రోత్సాహం ఇవ్వడం ద్వారా 'ఆత్మనిర్భర్ భారత్'ను నిజం చేయడానికి ఉపకరిస్తుంది
భారత్లో తయారీ, ఆత్మనిర్భర్ భారత్లకు ప్రోత్సాహమిచ్చేలా ఎన్టీపీసీ లిమిటెడ్ చర్యలు చేపట్టింది. తన ప్లాంట్ల ప్రాంగణాల్లో ఉత్పత్తి విభాగం ఏర్పాటు చేసేందుకు, విద్యుత్ ఆధారిత పరిశ్రమల నుంచి ఆసక్తి వ్యక్తీకరణ ను కోరింది.
భారీ రసాయనాలైన అమ్మోనియా, యూరియా, క్లోర్అల్కలి, జిప్సియం, జిప్సియం ఉత్పత్తులు, జియోపాలిమర్, చల్లబరిచే&వేడి అందించే యంత్రాలు, అల్యూమినియం, ఖనిజ శుద్ధి , మెటలర్జికల్, ఖనిజ పరిశ్రమలు  వంటి విద్యుత్ ఆధారిత ఉత్పత్తి ప్లాంట్లను ఏర్పాటు చేయడానికి ఎంఎస్ఎంఈలు, స్వదేశీ సంస్థల నుంచి ఆసక్తి వ్యక్తీకరణను కోరినట్లు ఒక ప్రకటనలో ఎన్టీపీసీ తెలిపింది. మహారాష్ట్రలోని సోలాపూర్, కర్ణాటకలోని కుడ్గి, మధ్యప్రదేశ్లోని గదర్వారాలో ఉన్న తన ప్లాంట్లలో నమూనా పద్ధతిలో అభివృద్ధి చేయబోయే పారిశ్రామిక పార్కుల్లో ఉత్పత్తి యూనిట్ల ఏర్పాటుకు ఆసక్తి వ్యక్తీకరణను ఎన్టీపీసీ కోరింది.
సంబంధిత రాష్ట్రాలు, కేంద్రం నుంచి అవసరమైన అనుమతులకు లోబడి ఈ పారిశ్రామిక పార్కులు ఉంటాయి. ఈవోఎల్లో వచ్చిన స్పందనల ఆధారంగా ఈ అనుమతులను ఎన్టీపీసీ పర్యవేక్షిస్తుంది.
సానుకూల పెట్టుబడి వాతావరణాన్ని సృష్టించడం, ఉత్పత్తి కేంద్రాలను అభివృద్ధి చేయడం ద్వారా స్వావలంబన భారత్ను నిర్మించాలనే లక్ష్యంతో కేంద్ర ప్రభుత్వం ఆర్థిక ప్యాకేజీలను ప్రకటించింది.
దేశవ్యాప్తంగా ఉన్న ఎన్టీపీసీ విద్యుత్ ప్లాంట్లు బలమైన మౌలిక సదుపాయాలతో ఆర్థిక కేంద్రాలుగా అభివృద్ధి చెందాయి. ఆర్థిక కార్యకలాపాలను పెంచడం ద్వారా ఆర్థిక వ్యవస్థ వృద్ధికి దోహదపడటానికి, తన ప్లాంట్లలోని ఖాళీ భూముల వినియోగాన్ని పెంచేలా ఎన్టీపీసీ ఆలోచనలు చేస్తోంది.
విద్యుత్ ప్లాంట్ల ప్రాంగణాల్లో పారిశ్రామిక పార్కుల ఏర్పాటుకు ఎన్టీపీసీ నిర్ణయం దోహదం చేస్తుంది. దీనివల్ల తక్కువ ధరకే విద్యుత్, సరిపడినంత నీరు, రోడ్డు, రైలు మార్గాల అనుసంధానత, ఇంటర్నెట్ లైన్లు, టౌన్షిప్ వినియోగం, వైద్య సేవలు, స్థానిక మార్కెట్ వంటి విశిష్ట సేవలు ఉత్పత్తి యూనిట్లకు అందుతాయి. భూముల కేటాయింపు కోసం ఆయా సంస్థలతో ఎన్టీపీసీ ప్రత్యేక ఒప్పందం కుదుర్చుకుంటుంది.
ఎన్టీపీసీ వ్యవస్థాగత సామర్థ్యం 62.9 గిగావాట్లు. ఈ గ్రూపులో 24 బొగ్గు, 7 కంబైన్డ్ గ్యాస్/లిక్విడ్, ఒక జల విద్యుత్ కేంద్రం, 13 పునరుత్పాదక, 25 అనుబంధ, 7 జేవీ విద్యుత్ కేంద్రాలు ఉన్నాయి. 5 గిగావాట్ల పునరుత్పాదక ఇంధన ప్రాజెక్టులు సహా, 20 గిగావాట్లకు పైగా సామర్థ్యమున్న ప్లాంట్లు ప్రస్తుతం నిర్మాణంలో ఉన్నాయి.
గ్రామీణాభివృద్ధి మంత్రిత్వ శాఖ
మహాత్మా గాంధీ ఎన్ఆర్ఈజీ పథకం సక్రమ అమలునకు తన నిబద్ధతను పునరుద్ఘాటించిన భారత ప్రభుత్వం
- వేతనాలు, వస్తు చెల్లింపుల కోసం నిధులను విడుదల చేసే విషయమై తన నిబద్ధతను పునరుద్ఘాటించిన కేంద్రం
మహాత్మాగాంధీ జాతీయ గ్రామీణ ఉపాధి హామీ చట్టం  గ్రామీణ ప్రాంతంలోని ప్రతి ఇంటికి కనీసం 100 రోజుల వేతన ఉపాధికి హామీని అందిస్తుంది. మహాత్మా గాంధీ జాతీయ గ్రామీణ ఉపాధి హామీ పథకం డిమాండ్ ఆధారిత పథకం. ప్రస్తుత ఆర్థిక సంవత్సరంలో లబ్ధిదారుల డిమాండ్కు అనుగుణంగా ఇప్పటి వరకు 240 కోట్లకు పైగా పని దినాలు సృష్టించబడ్డాయి. వేతనం మరియు మెటీరియల్ కోసం నిధుల విడుదల నిరంతర ప్రక్రియ. బడ్జెట్ అంచనా ప్రకారం గత ఆర్థిక సంవత్సరంతో పోల్చితే ప్రస్తుత ఆర్థిక సంవత్సరంలో నిధుల కేటాయింపులో 18 శాతం మేర అధికంగా పెరిగింది. ప్రస్తుత ఆర్థిక సంవత్సరంలో రాష్ట్రాలు / కేంద్ర పాలిత ప్రాంతాలలో పథకం అమలు కోసం ఇప్పటి వరకు రూ.68,568 కోట్ల కంటే ఎక్కువగా నిధులు విడుదలయ్యాయి. అదనపు నిధులు అవసరమైనప్పుడు తగిర నిధులను అందించాలని ఆర్థిక మంత్రిత్వ శాఖ అభ్యర్థించబడుతుంది. మునుపటి ఆర్థిక సంవత్సరంలో, ఆర్థిక మంత్రిత్వ శాఖ బడ్జెట్ అంచనా కంటే కూడా అదనంగా రూ. 50,000 కోట్ల అదనపు నిధులను పథకానికి కేటాయించింది. ఇటీవల ఆర్థిక మంత్రిత్వ శాఖ తాత్కాలిక చర్యగా మహాత్మా గాంధీ ఎన్ఆర్ఈజీఏ కోసం రూ.10,000 కోట్ల అదనపు నిధులను కేటాయించింది. ఇంకా సవరించన అంచనాల దశలో డిమాండ్ను అంచనా వేసిన తర్వాత కేటాయింపులు చేయవచ్చు. కేంద్ర ప్రభుత్వం మరియు రాష్ట్ర ప్రభుత్వాలకు వర్తించే చట్టం మరియు మార్గదర్శకాల ప్రకారం, పథకం యొక్క సరైన అమలు కోసం వేతనం మరియు వస్తు చెల్లింపుల కోసం నిధులను విడుదల చేయడానికి భారత ప్రభుత్వం కట్టుబడి ఉంది.
ప్రధాన మంత్రి కార్యాలయం
బాడ్మింటన్ క్రీడాకారుడు శ్రీ నందు నాటేకర్ మృతి పట్ల సంతాపం తెలిపిన ప్రధాన మంత్రి
బాడ్ మింటన్ క్రీడాకారుడు శ్రీ నందు నాటేకర్ మరణం పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
భారతదేశం క్రీడల చరిత్ర లో శ్రీ నందు నాటేకర్ కు ఒక విశిష్టమైన స్థానం ఉంది. ఆయన ఒక అసాధారణమైనటువంటి బాడ్ మింటన్ ఆటగాడు, అంతే కాకుండా ఆయన ఒక గొప్ప మార్గదర్శకుడు కూడాను. ఆయన సఫలత వర్ధమాన క్రీడాకారుల కు ప్రేరణ ను అందిస్తూనే ఉంటుంది. ఆయన మృతి తో దు:ఖితుడి ని అయ్యాను. ఈ విషాద భరిత ఘడియ లో ఆయన కుటుంబాని కి, ఆయన మిత్రుల కు కలిగిన శోకం లో నేను సైతం పాలుపంచుకొంటున్నాను. ఓం శాంతి. ’’ అని ప్రధాన మంత్రి ఒక ట్వీట్ లో పేర్కొన్నారు.
రక్షణ మంత్రిత్వ శాఖ
సన్నాహకం
'నేవల్ కమాండర్స్ కాన్ఫరెన్స్' 2023/2 
'నేవల్ కమాండర్స్ కాన్ఫరెన్స్ 2023' రెండో దఫా సదస్సు న్యూదిల్లీలో ఈ నెల 04-06 తేదీల్లో జరుగుతుంది. ఇది, నౌకాదళ కమాండర్ల మధ్య జరిగే చర్చల వేదిక. ముఖ్యమైన విధాన నిర్ణయాల రూపకల్పన కోసం ముఖాముఖి చర్చలకు అవకాశం కల్పించే అత్యున్నత స్థాయి ద్వివార్షిక కార్యక్రమం ఇది. 'హైబ్రిడ్' పద్ధతిలో మూడు రోజుల పాటు జరిగే ఈ సదస్సుకు చీఫ్ ఆఫ్ నేవల్ స్టాఫ్ అధ్యక్షత వహిస్తారు, నౌకాదళ సీనియర్ అధికారులు పాల్గొంటారు. ప్రధాన కార్యాచరణ, సామగ్రి, లాజిస్టిక్స్, మానవ వనరులు, శిక్షణ, గత ఆరు నెలల్లో చేపట్టిన పరిపాలనాపరమైన కార్యకలాపాలను ఈ సమావేశంలో సమీక్షిస్తారు. తదుపరి నెలల్లో చేపట్టాల్సిన అంశాలపైనా చర్చలు జరుగుతాయి.
గౌరవనీయ భారత రక్షణ శాఖ మంత్రి ఈ సమావేశంలో నౌకాదళ కమాండర్లను ఉద్దేశించి ప్రసంగిస్తారు, చీఫ్ ఆఫ్ డిఫెన్స్ స్టాఫ్ కూడా హాజరవుతారు. భారతదేశ సంపూర్ణ ఆర్థిక వృద్ధికి అవసరమైన సురక్షిత సముద్ర వాతావరణాన్ని అభివృద్ధి చేసేలా, వివిధ మంత్రిత్వ శాఖల కార్యక్రమాలు సజావుగా అమలయ్యేలా సీనియర్ ప్రభుత్వ అధికారులతో నౌకాదళ కమాండర్లు మాట్లాడేందుకు కూడా ఈ సమావేశం అవకాశం కల్పిస్తుంది.
భారత సైన్యం, వాయుసేన అధిపతులు కూడా కార్యాచరణలను విశ్లేషించడానికి, త్రివిధ దళాల మధ్య సమన్వయం, సముద్ర దళాల సంసిద్ధతను అంచనా వేయడానికి ఈ సదస్సు ఉపయోగపడుతుంది.
గత ఆరు నెలలుగా అట్లాంటిక్ నుంచి పసిఫిక్ వరకు భారత నౌకాదళం కార్యకలాపాలు విస్తరించాయి, తీవ్రమైన వేగం కనిపించింది. 'ఆపరేషన్ కావేరీ'లో భాగంగా సుడాన్ నుంచి భారతీయ పౌరుల తరలింపు కోసం భారత నౌకాదళ నౌకలు మొదట స్పందించాయి. 'ఆపరేషన్ కరుణ'లో భాగంగా, మయన్మార్లో మోచా తుపాను తర్వాత సహాయక కార్యక్రమాల్లో పాల్గొన్నాయి. సముద్ర ప్రాంతంలో ప్రాధాన్యత భద్రత భాగస్వామిగా, ఏదైనా సంక్షోభ సమయంలో మొదట స్పందించే దళంగా భారత నౌకాదళం ఉండాలన్న అంచనాలకు అనుగుణంగా, నౌకాదళానికి చెందిన ఆయుధాలు/సెన్సార్ల పని తీరుపై ప్రత్యేక దృష్టితో వివరణాత్మక సమీక్ష జరుగుతుంది.
2047 నాటికి సంపూర్ణ 'ఆత్మనిర్భరత' సాధించాలన్న దృక్పథానికి అనుగుణంగా, 'మేక్ ఇన్ ఇండియా' ద్వారా స్వదేశీకరణను పెంచడంపై దృష్టి పెట్టే నౌకాదళ ప్రాజెక్టులను కమాండర్లు సమీక్షిస్తారు. స్వదేశీకరణ, ఆవిష్కరణలు, సాంకేతిక కార్యక్రమాలను కూడా నౌకాదళం ప్రదర్శిస్తుంది. సిబ్బంది జీవన నాణ్యతను పెంచే వివిధ హెచ్ఆర్ కార్యక్రమాలను ఈ సదస్సులో సమీక్షిస్తారు. అలాగే, నౌకాదళంలో ఇప్పటికీ అమలవుతున్న ప్రాచీన పద్ధతులను గుర్తించడం, తొలగించడంపై కూడా కమాండర్లు చర్చిస్తారు.
విద్యుత్తు మంత్రిత్వ శాఖ
విద్యుత్ దీపాలు ఆర్పాలనే ప్రధాని పిలుపునకు “భారీ స్పందన” – కేంద్ర విద్యుత్ మంత్రి వెల్లడి
కోవిడ్ -19 విశ్వ మహమ్మారిపై జరుపుతున్న పోరాటంలో భాగంగా తొమ్మిదవ తేదీ రాత్రి 9 గంటలకు 9 నిమిషాల పాటు విద్యుత్ దీపాలు ఆర్పి జ్యోతులు వెలిగించాలన్న ప్రధాని నరేంద్ర మోదీ పిలుపునకు భారీ స్పందన లభించిందని కేంద్ర విద్యుత్ శాఖ మంత్రి శ్రీ ఆర్. కె. సింగ్ ఆదివారం రాత్రి బాగా పొద్దుపోయాక తెలిపారు. ఇంటిలో విద్యుత్ దీపాలు ఆర్పి ప్రతి ఒక్కరూ జ్యోతిని వెలిగించే సంఘీభావ ప్రకటన సందర్భంగా విద్యుత్ గ్రిడ్ నిర్వహణ పనులను స్వయంగా పర్యవేక్షించిన మంత్రి ఆ తరువాత పై ప్రకటన చేయ్శారు.
మంత్రి శ్రీ సింగ్ తన అధికారులతో కలసి జాతీయ విద్యుత్ పర్యవేక్షణ కేంద్ర వద్ద గ్రిడ్ వ్యవహారాలు చూస్తుండగా ఆయన కుటుంబ సభ్యులందరూ ఇంటిలో ఉండి అందరి మేలును కాంక్షిస్తూ ఆశా ‘జ్యోతులు’ వెలిగించారు.
ఆదివారం రాత్రి 8-49 నిముషాలకు 117300 మెగావాట్లు ఉన్న విద్యుత్ డిమాండ్ రాత్రి 9-09 నిముషాలకు 85300 మెగావాట్లకు తగ్గిపోయిందని మంత్రి ట్వీట్ చేశారు. అంటే కొద్ది నిముషాలలోనే డిమాండ్ 32000 మెగావాట్లు తగ్గింది. ఆ తరువాత మళ్ళీ పెరగడం మొదలైంది. ఆ సమయంలో వోల్టేజిని స్థిరంగా ఉంచారని మంత్రి వెల్లడించారు. విద్యుత్ డిమాండ్ డిమాండ్ 32000 మెగావాట్లు తగ్గడం అంటే ప్రధాన మంత్రి పిలుపునకు భారీ స్పందన లభించిందని ఆయన అన్నారు.
సంఘీభావంగా విద్యుత్ దీపాలు ఆర్పడం విజయవంతంగా పూర్తి చేయడం పట్ల జాతి జనులను, ఒక జట్టుగా పని చేసినందుకు జాతీయ విద్యుత్ వ్యవస్థను మంత్రి శ్రీ సింగ్ అభినందించారు. 9 గంటలకు 9 నిమిషాల పాటు విద్యుత్ దీపాలు అర్పాలన్న ప్రధాన మంత్రి పిలుపునకు స్పందించి తమ పాత్రను విజయవంతంగా నేరవేర్చినందుకు ఆయన భారత పౌరులకు హృదయపూర్వక అభినందనలు తెలిపారు. ఒక జట్టుగా పని చేసిన జాతీయ గ్రిడ్ నిర్వాహకులు పోసోకో సంస్థను మరియు విద్యుత్ ఉత్పాదన కంపెనీలు ఎన్ టి పి సి , ఎన్ హెచ్ పి సి , టి హెచ్ డి సి, నీప్కో, ఎస్ జె వి ఎన్ ఎల్, బి బి ఎం బి , పి జి సి ఐ ఎల్ మరియు అధికారులు , వారితో పాటు రాష్ట్ర విద్యుత్ శాఖల ఇంజనీర్లను మంత్రి ప్రశంసించారు.
“కరోనా వైరస్ పై చేస్తున్న ఈ పోరాటంలో మనందరం, జాతి మొత్తం కలసికట్టుగా ప్రధాన మంత్రి వెంట ఉంది. భారత్ మొత్తం ప్రధానమంత్రి వెంట నడుస్తోంది” అని మంత్రి శ్రీ సింగ్ తమ ప్రకటన ముగించారు.
(Visitor Counter : 173
యువజన వ్యవహారాలు, క్రీడల మంత్రిత్వ శాఖ
భారతదేశ చరిత్రలో ఒక భాగాన్ని తెలుసుకునేందుకు ప్రతి భారతీయుడు జాతీయ యుద్ధ స్మారాకాన్ని సందర్శించాలిః అన్షు మాలిక్
ప్రపంచ చాంపియన్ షిప్లో రజతాన్ని సాధించిన తొలి భారతీయ మహిళగా తన పేరును చరిత్ర పుస్తకాలలో నమోదు చేసుకున్న రెజ్లర్ అంశు మాలిక్, న్యూఢిల్లీలోని నేషనల్ వార్ మెమోరియల్ను సందర్శించారు.
వృత్తాకరంలో రూపొందించిన జాతీయ స్మారక చిహ్నంలో 20 ఏళ్ళ భారతీయ రెజ్లర్ పర్యటించారు. రాతి స్తంభానికి దారి తీసే వృత్తాకర ప్రదేశానికి దారి తీసే ర్యాంప్లు కలిగిన ఈ ప్రదేశానికి ఆమె వెళ్ళారు. ఈ రాతి స్తంభం దిగువన భారత స్వాతంత్ర సాయుధ పోరాటంలో తమ ప్రాణాలను అర్పించిన సైనికులందరి స్మారకార్ధం శాశ్వత జ్వాల అమర్చక్ర జ్వలిస్తూ ఉంటుంది.
అత్యంత జాతీయ ప్రాముఖ్యత కలిగిన ఈ స్మారక చిహ్నాన్ని సందర్శించడం ద్వారా మన దేశ ఘనమైన యుద్ధ చరిత్ర గురించి ఎంతో జ్ఞానాన్ని అందిస్తుందని తెలుసుకున్నాను. త్యాగ చక్ర ఇటుకలపై ప్రాణాలర్పించిన 26,500 మంది సైనికుల పేర్ల చెక్కడం అన్నది జాతి రక్షణ గోడలో ప్రతి సైనికుడు బలమైన ఇటుకగా పని చేశాడనే భావనకు లోనయ్యానని అన్షు అన్నారు.
.అమర్ చక్రలోని శాశ్వత జ్వాలలా, అమరవీరులు వారి సాహస కృత్యం ప్రతి భారతీయుడి గుండెలో శాశ్వతంగా ముద్రవేసుకుంటుందని, ఆమె అభిప్రాయపడ్డారు.
ఇదిలా ఉండగా, డోగ్రా రెజిమెంట్కు చెందిన కెప్టెన్ పవన్ కుమార్కు అన్షు నివాళులు అర్పించారు. అతడు కూడా ఆమె స్వంత ఊరు అయిన హర్యానాకు చెందినవాడు, జాతీయ యుద్ధ స్మారకాన్ని సందర్శించడం గొప్ప అనుభవం. భారతీయ చరిత్రలో ముఖ్యమైన ఘటనలకు సాక్షి అయిన స్మారక చిహ్నాన్ని ప్రతి భారతీయుడు సందర్శించాలి.
ఎవరైనా సాధారణ పౌరుడు లేదా ప్రముఖ వ్యక్తి దేశ యుద్ధ చరిత్ర పట్ల ఆసక్తి చూపి, ఈ ప్రదేశాన్ని సందర్శిస్తే, సాయుధ దళాలకు చెందినందుకు ప్రతి సైనికుడు గౌరవభావానికి లోను కావడమే కాక ప్రోత్సహాన్ని పొందుతాడు అని స్మారక స్థలంలో కొన్ని ప్రదేశాల గురించి అర్థం చేసుకునేందుకు అథ్లీట్కు మార్గదర్శనం చేసిన ఆర్మీ అధికారి ఒకరు అభిప్రాయపడ్డారు.
ప్రధాన మంత్రి కార్యాలయం
కోల్కతాలో హుగ్లీ నది దిగువన మెట్రో రైలు ప్రయోగాత్మక ప్రయాణంపై ప్రధానమంత్రి హర్షం
కోల్కతాలో హుగ్లీ నది దిగువన మెట్రో రైలును ప్రయోగాత్మకంగా నడపడంపై ప్రధానమంత్రి శ్రీ నరేంద్ర మోదీ హర్షం వ్యక్తం చేశారు.
ఈ మేరకు కేంద్ర రైల్వేశాఖ మంత్రి శ్రీ అశ్వనీ వైష్ణవ్ ట్వీట్పై స్పందిస్తూ పంపిన సందేశంలో:
“కోల్కతా నగరవాసులకు ఇదో శుభవార్త. భారతదేశంలో ప్రజా రవాణాకు ఇదొక ప్రోత్సాహక మేలిమలుపు” అని ప్రధానమంత్రి పేర్కొన్నారు.
వాణిజ్యం, పరిశ్రమల మంత్రిత్వ శాఖ
ఈ-కామర్స్ రిటైల్ కంపెనీలు
దేశంలో ఈ-కామర్స్ కంపెనీలు ప్రస్తుతం ఉన్న చట్టాలను ఉల్లంఘించాయని పలు ఆరోపణలు అందుతున్నాయి. ఈ విషయంలో అందుకున్న ప్రాతినిధ్యాలను స డిపార్ట్మెంట్ ఫర్ ప్రమోషన్ ఆఫ్ ఇండస్ట్రీ అండ్ ఇంటర్నల్ ట్రేడ్స  పరిశీలిస్తోంది. కొ న్ని ఈ-కామర్స్ రిటైల్ కంపెనీలపై ఎఫ్డీఐ పాలసీ క్రింద కొన్ని చట్టాలను ఉల్లంఘించాయన్న ఆరోపణలు ఉన్నాయి. విదేశీ మారక నిర్వహణ చట్టం- 1999లోని నిబంధనల ప్రకారం డైరెక్ట రేట్ ఆఫ్ ఎన్ఫోర్స్మెంట్ ద్వారా వీటిపై విచారణ చేపట్టడమైంది. దీనికి తోడు పలు ఈ-కామర్స్ సంస్థల సంబంధిత అసోసియేట్ / హోల్డింగ్ కంపెనీలు మార్కెట్ వేదికలుగా, ఆన్లైన్ అమ్మ కందారులు/ సర్వీసు ప్రొవైడర్లు, సెర్చ్ ఇంజిన్ల సర్వీసు ప్రొవైడర్లుగా వివిధ వర్టికల్స్లో పని చేస్తున్నాయి. దీంతో పోటీ వ్యతిరేక వ్యాపార ప్రవర్తనకు సంబంధించి అనేక ఫిర్యాదులు అందుతున్నాయి. వీటిని కాంపిటీషన్ కమిషన్ ఆఫ్ ఇండియా పరిశీలిస్తోంది. ఈ-కామర్స్ పై ప్రస్తుతం ఉన్న విదేశీ ప్రత్యక్ష పెట్టుబడుల విధానంపై స్పష్టత ఇవ్వడానికి గాను డీపీఐఐటీ 26.12.2018 న 2018 యొక్క ప్రెస్ నోట్ 2ను విడుదల చేసింది. అయినప్పటికీ ఇందులో రిటైల్ రంగంలో కార్యకలాపాలు నిర్వహిస్తు ఎఫ్డీఐ కలిగిన ఈ-కామర్స్ విదేశీ కంపెనీలకు డీపీఐఐటీ ఎలాంటి నిర్దిష్ట సూచనలు చేయలేదు. వస్తువులు / సేవలను అందించే ఈ-కామర్స్ సంస్థల బాధ్యతలను స్పష్టం చేయడానికి గాను వినియోగదారుల వ్యవహారాల శాఖ 23.07.2020న కన్జూమర్ ప్రొటెక్షన్  నిబంధనలు-2020ను విడుదల చేసింది. ఏ దేశం నుంచి వస్తువులను సమీకరించి విక్రయానికి ఉంచిన విషయాన్ని ప్రకటించడాన్ని ఈ-కామర్స్ సంస్థలకు తప్పనిసరి చేయడమైంది. 03.07.2020న జారీ చేసిన ఒ.ఎం. డబ్ల్యూఎం-7/2020, లీగల్ మెట్రాలజీ  నిబంధనలు, 2011 ప్రకారం దీనిని తప్పనిసరి చేయడమైంది.
ఈ సమాచారాన్ని కేంద్ర వాణిజ్య, పరిశ్రమల శాఖ మంత్రి శ్రీ పియూష్ గోయల్ ఈ రోజు లోక్సభలో లిఖితపూర్వక సమాధానం రూపంలో తెలియజేశారు.
విద్యుత్తు మంత్రిత్వ శాఖ
రాయ్గఢ్-పుగలూర్ హై వోల్టేజీ డైరెక్ట్ కరెంట్  పోల్-1 వాణిజ్య కార్యకలాపాలు ప్రారంభం
+800 కిలోవాట్ల సామర్థ్యమున్న ఛత్తీస్గఢ్లోని రాయ్గఢ్ హెచ్వీడీసీ టెర్మినల్, ±800 కిలోవాట్ల సామర్థ్యమున్న తమిళనాడులోని పుగలూర్ టెర్మినల్ను అనుసంధానించే 1765 కి.మీ. పొడవైన రాయ్గఢ్-పుగలూర్ హై వోల్టేజీ డైరెక్ట్ కరెంట్  ప్రసార వ్యవస్థ పోల్-1 లైనును పవర్గ్రిడ్ ప్రారంభించింది. తమిళనాడులో రెండు హెచ్వీఏసీ లైన్లను కూడా పవర్గ్రిడ్ ప్రారంభించింది. 'పవర్ గ్రిడ్ కార్పొరేషన్ ఆఫ్ ఇండియా లిమిటెడ్'  ప్రకటన ప్రకారం, ఈ వ్యవస్థ ద్వారా 1500 మెగావాట్ల నాణ్యమైన విద్యుత్ను భారతదేశ పశ్చిమ ప్రాంతం నుంచి దక్షిణ ప్రాంతానికి పంపిణీ చేయవచ్చు.
లాక్డౌన్ కారణంగా అవాంతరాలు ఎదురైనా, తనకున్న నైపుణ్యత, నిర్వహణ సామర్థ్యంతో ఈ గొప్ప ప్రాజెక్టును పవర్గ్రిడ్ పూర్తి చేసింది.
భారతదేశ పశ్చిమ-దక్షిణ ప్రాంతాల మధ్య తలపెట్టిన 6000 మెగావాట్ల విద్యుత్ ప్రసార వ్యవస్థలో, 1500 మెగావాట్లతో కూడిన పోల్-1 మొదటి దశ. అత్యున్నత స్థాయి సాంకేతికతతో, ఛత్తీస్గఢ్లోని స్వతంత్ర విద్యుత్ సంస్థలు పెద్ద మొత్తంలో ఉత్పత్తి చేసే విద్యుత్ను భారతదేశ దక్షిణ ప్రాంతానికి పంపిణీ చేసేందుకు ఈ వ్యవస్థను రూపొందించారు. 2020-21 ఆర్థిక సంవత్సరంలో ప్రాజెక్టు మొత్తాన్ని దశలవారీగా పూర్తి చేస్తారు.
కేంద్ర విద్యుత్ మంత్రిత్వ శాఖ ఆధ్వర్యంలో పనిచేసే 'పవర్ గ్రిడ్ కార్పొరేషన్ ఆఫ్ ఇండియా లిమిటెడ్', మహారత్న హోదా సంస్థ. నిర్వహణ, ఆటోమేషన్, డిజిటలీకరణలో అత్యున్నత స్థాయి సాంకేతిక పరిజ్ఞానాన్ని ఉపయోగిస్తోంది. సగటు పంపిణీ లభ్యతను 99 శాతంపైన నిర్వహిస్తోంది. ఈ ఏడాది ఆగస్టు 31 నాటికి, పవర్గ్రిడ్, దాని అనుబంధ సంస్థలకు 1,64,511 సర్క్యూట్ కిలోమీటర్ల విద్యుత్ లైన్లు ఉన్నాయి. 249 సబ్ స్టేషన్లు, 414,774 ఎంవీఏలకు పైబడిన పంపిణీ సామర్థ్యం కలిగి ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 203.51 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 3.10 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం 2021 జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
2,03,51,10,225
|
|
అందుబాటులోని నిల్వలు
|
|
3,10,43,180
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 203.51 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 3.10 కోట్లకు పైగా  డోసులు అందుబాటులో ఉన్నాయి.